Subject: Puurkaevu ja -augu ning salvkaevu ehitamise nõuded ja kord
From: "Kersti Raenok" <[email-masked]>
To: "Info - SOM" <[email-masked]>
Cc: Heidi Käär <[email-masked]>, "Lauri Liepkalns" <[email-masked]>
Date: Mon, 1 Dec 2025 17:08:51 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Terviseamet tutvus taristuministri määruse „Puurkaevu ja -augu ning
salvkaevu ehitamise nõuded ja kord“ eelnõuga ning edastab järgmised
tähelepanekud.

1.            Määruse eelnõu §-s 2 sätestatud eelnõus kastutatavate
mõistetega „puurkaev“ ja „puurauk“ palume kaaluda ehitusseadustikus juba
toodud mõistete kordamise vajalikkuse asemel võimalust, vastavalt hea
õigusloome ja normitehnika eeskirjale, viidata termini kordamise asemel
seadusele, mille tähenduses terminit kasutatakse  (HÕNTE § 18 lg 7).

2.            Määruse eelnõu § 20 lg 1 palume muuta selliselt, et oleks
arusaadav Terviseameti roll ning asjaolu, et Terviseamet ei anna antud
määruse kohaselt ühisveevärgi puurkaevu kasutusloa taotlemisega seoses
eraldi nõusolekut, vaid ühisveevärgi puurkaevu kasutusloa taotlus
kooskõlastatakse Terviseametiga vastavalt ehitusseadustiku § 127 lg 2.

3.            Määruse eelnõus ja seletuskirjas on läbivalt mõte, et:
puurkaevuga tuleb avada põhjaveekiht, mille näitajad on joogivee
kvaliteedinõuetele kõige lähedasemad (määruse seletuskirja paragrahvi 3
teine lõik, määruse eelnõu § 4 lg 1 p 3). Samas määruse seletuskirja
lõigus on samuti toodud, et: „/.../Kõigi joogivee võtmiseks rajatavate
puurkaevude projekteerimisel valitakse põhjaveekiht, mille vee kvaliteet
on joogivee kvaliteedinõuetele võimalikult lähedane./.../“.  Märgime, et
ülaltoodu kõrval on jäetud mainimata asjaolu, et näiteks mõnes kindlas
piirkonnas võib selle kõige sobivaima veekihi tootevõimekus olla juba
teiste tootjate vahel (keskkonna/veelubadega) ära jagatud. Just
ühisveevärgi puurkaevu puhul  võib olla asjakohane kaaluda hoopis mitte
parima aga nö teise parima veekihi avamist. Hetkel võib jääda mulje, et
sunnitakse avama kihti, mis on juba üle koormatud või ülekoormuse ohus,
mis ei peaks olema eesmärk.

Lugupidamisega

Kersti Raenok

jurist

õigusosakond

+372 5193 6080

[email-masked]

Terviseamet

+372 794 3500

 <mailto:[email-masked]> [email-masked]
 <http://www.terviseamet.ee/> www.terviseamet.ee

Paldiski mnt 81, 10614 Tallinn

Käesolev kiri on mõeldud ainult kirja adressaatidele. Kui olete saanud
kirja ekslikult, palun teavitage koheselt selle saatjat ning kustutage
saadud kiri koos kõikide lisadega. NB! Juurdepääsupiirangu märkega
dokumentide avaldamine kõrvalistele isikutele on keelatud.